Raquel Cassidy. Raquel Cassidy – britaniyalik aktrisa. U "Downton Abbey" (2013-2015) teleserialida Phyllis Baxter rolini oʻynagan va drama seriallardagi ansambldagi ajoyib ijrosi uchun Screen Actors Guild Award mukofotiga sazovor boʻlgan. Aktrisa xuddi shu nomdagi 2019-yilgi badiiy film va uning 2022-yilgi davomi uchun "Downton Abbey"dagi rolini takrorlaydi. U boshqa teleseriallarda, jumladan, "Teachers", "Party Animals", "Moving Wallpaper", "Lead Balloon", "The Worst Witch" hamda "The Good Karma Hospital"da bosh rollarni oʻynagan. Yoshligi va taʼlimi. Ispaniyalik ona va angliyalik boʻlgan otasining oilasida tugʻilgan Raquel er-xotinning uchinchi va yagona qiz farzandi boʻlgan. Boʻlajak aktrisa Fleet shahri (Hamshire)da tugʻilib oʻsgan. U Farnborough Hill monastirida va keyinchalik, Girton College (Cambridge)da zamonaviy tillar boʻyicha tahsil olgan. U keyinroq biologik antropologiya fanlari nomzodi ilmiy darajasini oladi, lekin aktrisalik karyerasini davom ettirish uchun ushbu faoliyatini toʻxtatadi. Faoliyati. Dastlabki roli uchun Cassidy, asosan, ispan tilida gapirgan ' kartinasining epizodida Lola Chaves rolini oʻynagan. 2001-yilda u "Teachers" filmida Susan Gately rolini oʻynaydi va 2002-yilda ikkinchi mavsum uchun ham qaytadi. U, shuningdek, "Party Animals" filmida Ichki ishlar vazirligining kichik vaziri Jo Porter obrazini, "The Worst Week of My Life" filmida Cassie Turnerni, "Moving Wallpaper" filmida Nancy Weeks va ' karinasida Mel rollarini gavdalantirgan. 2013-yilda Cassidy "Downton Abbey" aktyorlari tarkibiga qoʻshildi va shouning soʻnggi uchta seriyasida reabilitatsiya qilingan oʻgʻri va xizmatchi ayol Phyllis Baxter rolini oʻynadi. 2015-yilda drama serialdagi ajoyib ijrosi uchun Screen Actors Guild Award mukofotiga sazovor boʻlgan. U 2019-yilda "Downton Abbey" deb nomlangan badiiy filmi va uning 2022-yilgi davomida rolini takrorlaydi.